text: 13 Jehovaqa, Edén huertapi imatachus Jallpʼapaq munasqanta nirqa. Payqa, runas may kusisqas, ni ima unquyniyuq, jukchasqa kawsakunankuta munarqa. Ñawpaq qhariwarmiqa, Jallpʼata, chaypi kawsakuqkunata ima sumaqta qhawaspa, Jallpʼantinta paraisoman tukuchinanku karqa (Génesis 1:28). Kay tiempopi kawsayqa, ni tumpallapis chayman rikchʼakunchu. Chaywanpis Jehovap munayninqa juntʼakunqapuni (Isaías 55:10, 11). Chaytataq Jesús, Diospa Reinonpi kamachichkaspa Jallpʼantinpi juntʼanqa (Lucas 23:43).